President Cyril Ramaphosa o tlhotse a begile maloko a le mabedi a a tsayang marapo a mafapha a puso kwa Union Buuildings kwa Tshwane. O tla gakologelwa gore diphatlha tiro tse di tlhodilwe ke go tlhokafala ga tona ya merero ya loag Edna Molewa mo kgweding ya Lwetse monongwaga,
President Cyril Ramaphosa o tlhotse butse kopano ya maloko a khansele ya bosetshana ya dipuso tsa diprofense kwa Alberton kwa Gaauteng. Mo puong ya gagwe, Raamaphosa o ikuetse kwa baeteling pele ba dipuso tsa diprofense ,go tsaya tsia dingongorego tsa baagi go efoga ditshupetso.
Tona ya merero ya dithoto tsa setshaba, Pravin Gordhan, o tlhotse a konoseditse go neelana ka bopaki kwa komisheneng ya dipatlisiso e e malebana le go gapiwa ga puso. Komishene eo e eteletswe pele ke motlatsa moatlhodi mogolo wa khotlha tshekelo ya theo molao, Raymond Zondo. Mo bopaking jwa gagwe, tona Gordhan o boleletse komishene eo gore mopresident wa maloba, Jacob Zuma, ga a aka a mmolelela ka go beledisiwa ga gagwe jaaka tona ya matlotlo.